**Z A P I S N I K**

**s 37. Sjednice Upravnog vijeća**

**Dječjeg vrtića „Latica Garčin“**

**Održane 28.08.2023.**

Nazočni članovi: Danijela Erić (predsjednica Upravnog vijeća), Ana Tomac Hradovi (zamjenica predsjednice Upravnog vijeća), Vesna Bukvić (član Upravnog vijeća), Monika Smoljo (član Upravnog vijeća), Marija Polić (član Upravnog vijeća)

Opravdano odsutni:

Ostali nazočni: Ankica Bitunjac (ravnateljica Dječjeg vrtića “Latica Garčin”)

Sjednica započela: 13:00

Sjednica završila: 13:25

D n e v n i r e d

1. Usvajanje zapisnika sa 36. sjednice Upravnog vijeća
2. Izvješće Povjerenstva za provedbu natječaja o provedenom postupku natječaja za odgojiteljicu na neodređeno puno radno vrijeme
3. Prijedlog i donošenje Odluke o odabiru kandidata za radno mjesto odgojitelja/ice na neodređeno puno radno vrijeme u Dječjem vrtiću ''Latica Garčin''
4. Izvješće Povjerenstva za provedbu natječaja o provedenom postupku natječaja za odgojiteljicu na određeno puno radno vrijeme do povratka djelatnice na radno mjesto
5. Prijedlog i donošenje Odluke o odabiru kandidata za radno mjesto odgojitelja/ice na određeno puno radno vrijeme do povratka djelatnice na radno mjesto u Dječjem vrtiću ''Latica Garčin''
6. Razno

Dnevni red sjednice dostavljen je u pozivu za sjednicu. Na predložen dnevni red nije bilo primjedbi niti drugih dopuna. Dnevni red jednoglasno je usvojen.

**TOČKA 1. Usvajanje zapisnika sa 36. sjednice Upravnog vijeća.**

Zapisnik sa 36. Sjednice Upravnog vijeća je dostavljen u radnim materijalima za sjednicu i jednoglasno je usvojen.

**TOČKA 2. Izvješće Povjerenstva za provedbu natječaja o provedenom postupku natječaja za odgojiteljicu na neodređeno puno radno vrijeme**

Članovi Upravnog vijeća dobili su na uvid Izvješće Povjerenstva za provedbu natječaja o provedenom postupku te su ga jednoglasno usvojili.

**TOČKA 3. Prijedlog i donošenje Odluke o odabiru kandidata za radno mjesto odgojitelja/ice na neodređeno puno radno vrijeme u Dječjem vrtiću ''Latica Garčin''**

Nakon provedene diskusije jednoglasno je odlučeno da po prijedlogu Povjerenstva za provedbu natječaja koji je pregledao pristiglu dokumentaciju i proveo intervju najbolja kandidatkinja za radno mjesto odgojiteljice na neodređeno puno radno vrijeme je:

**Nikolina Čorapović**

O navedenoj odluci odabrana kandidatkinja obavijestit će se u najkraćem roku.

**TOČKA 4. Izvješće Povjerenstva za provedbu natječaja o provedenom postupku natječaja za odgojiteljicu na određeno puno radno vrijeme do povratka djelatnice na radno mjesto**

Uvidom u Izvješće Povjerenstva za provedbu natječaja nisu pronađene nikakve nepravilnosti i nejasnoće te je kao takav jednoglasno prihvaćen.

**TOČKA 5. Prijedlog i donošenje Odluke o odabiru kandidata za radno mjesto odgojitelja/ice na određeno puno radno vrijeme do povratka djelatnice na radno mjesto u Dječjem vrtiću ''Latica Garčin''**

Nakon provedene diskusije jednoglasno je odlučeno da po prijedlogu Povjerenstva za provedbu natječaja koji je pregledao pristiglu dokumentaciju i proveo intervju najbolja kandidatkinja za radno mjesto odgojiteljice na određeno puno radno vrijeme do povratka djelatnice na radno mjesto je:

**Sara Krolo**

O navedenoj odluci odabrana kandidatkinja obavijestit će se u najkraćem roku.

**TOČKA 6. Razno**

Pod točkom razno bilo je govora o početku i organizaciji programa predškole u Dječjem vrtiću „Latica Garčin“.

Kako je ovim iscrpljen dnevni red Predsjednica Upravnog vijeća Danijela Erić objavljuje da je sjednica završena.

**Zapisničar: Predsjednica Upravnog vijeća**

 **Dječji vrtić „Latica Garčin“**

**Marija Polić**

 **Danijela Erić, mag. prim. Educ.**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_